España vendeu armas a Arabia Saudita por 23,5 millóns a principios de 2019\nUnha imaxe devastación da guerra en Siria.MOHAMMED BADRA (Efe)\nNo mesmo período denegou a Venezuela exportacións para modernizar un carro de combate e paralizou catro licenzas de venda ao país\nEspaña exportou material de defensa a Arabia Saudita por un importe total de 23,5 millóns de euros durante os primeiros seis meses de 2019, todo destinado ao uso das súas Forzas Armadas, segundo o último informe da Secretaría de Estado de Comercio, ao que tivo acceso Europa Press.\nA pesar da implicación de Arabia Saudita na guerra de Iemen e as peticións de organizacións non gobernamentais de que se paralicen as vendas de armas, España mantivo as súas exportacións ao país durante o pasado ano, como constata o documento sobre Exportacións españolas de material de defensa, doutro material e de produtos e tecnoloxías de dobre uso no primeiro semestre de 2019.\nDos 23,5 millóns exportados a Arabía Saudita, a maioría (13,5 millóns) corresponden ao apartado de aeronaves e drones. Pero tamén se materializaron vendas por sete millóns en municións e outros dispositivos, 2,8 millóns en sistemas de dirección de tiro e outros 80.000 euros para equipos de proceso de imaxe.\nDurante este período España tamén vendeu material de defensa a Emiratos Árabes Unidos, outro dos países implicados na guerra de Iemen. En concreto, foron 94.116.000 millóns entre aeronaves, municións e equipos electrónicos.\n2.400 MILLóNS EN TOTAL\nEn total, o informe detalla que España realizou exportacións en material de defensa durante os primeiros seis meses de 2019 por un valor total de 2.413 millóns de euros, un 41,5 por cento máis respecto ao mesmo período do ano 2018 (1.705,2 millóns de euros).\nDeles, as exportacións realizadas aos países da Unión Europea supuxeron o 48,1 por cento do total (1.160,8 millóns de euros). A maior parte deste montante corresponde a Alemaña, Francia, Reino Unido e Italia; países cos que España mantén proxectos industriais militares en común. En concreto, as vendas realizadas en conxunto a estes catro países ascenderon a 1.117,6 millóns de euros, un 46,3 por cento do total.\nContemplando ao conxunto dos países da Otan, estes foron destino do 55,5 por cento das exportacións españolas por un importante total de 1.339,5 millóns de euros. Se se suman as exportacións a países da UE e a Otan, o valor das vendas foi de 1.347,3 millóns de euros, un 55,8 por cento.\nO resto das exportacións (1.065,7 millóns de euros, 44,2 por cento), unha vez descontadas todas aquelas con destino a países da UE e da Otan, repartíronse entre 54 países, entre os que destacaron Singapura, Australia e Corea do Sur.\nO informe revela ademais que no primeiro semestre de 2019 denegáronse tres exportacións de material de defensa, entre elas unha ampliación de prazo para a venda a Venezuela de repostos e partes para proxecto de repotenciación e modernización dun carro de combate. Segundo detalla, o veto adoptouse seguindo os criterios de respecto aos dereitos humanos, situación interna do país e risco de desvío do material exportado.\nAsí mesmo, nos meses de febreiro e marzo de 2019 levou a cabo un procedemento de suspensión das catro licenzas individuais de exportación a Venezuela que se atopaban en vigor. O motivo da suspensión consistiu na situación de inestabilidade interna do país importador e a falta de recoñecemento por parte do Goberno español das autoridades receptoras dos produtos.\nA Xunta Interministerial para o Comercio e Control do Material de Defensa e Tecnoloxías de Dobre Uso (JIMDDU) tamén rexeitou a exportación a strong<> Líbano de 20 pistolas e a venda a Paquistán dun paracaídas con accesorios.\nAdemais, denegou a exportación a Tailandia de granadas lacrimóxenas e a Nicaragua de cartuchos de escopeta contemplando a situación interna de ambos os países e o necesario respecto aos dereitos humanos.\nPuede ver este artículo en la siguitente dirección /articulo/espana/espana-vendeu-armas-arabia-saudita-235-millons-principios-2019/20200312225846075040.html


Lindeiros - Oroso saca a concurso a xestión do punto de reciclaxe “Oroso Verde”\nOroso saca a concurso a xestión do punto de reciclaxe “Oroso Verde”\nBy Lindeiros on\t 13 Xullo, 2017 Oroso\nOroso, 13 de xullo do 2017 – O Concello de Oroso vén de sacar a licitación a xestión do punto de reciclaxe “Oroso Verde”, construído pola administración local nunha parcela de 2.200 m2 na rúa de Trazo (polígono industrial Oroso Pequeno) e que supuxo un investimento de 101.049 euros.\nA licitación do punto de reciclaxe será por un período de 3 anos, prorrogables por un ano máis, e cun valor estimado de 252.046,47 euros que suporá “un paso moi importante para conseguir que Oroso sexa un municipio cada vez máis limpo e sostible ambientalmente”, apunta Manuel Mirás, alcalde do municipio.\nMirás Franqueira explica que “as instalacións xa están completadas, despois de que durante as pasadas semanas Unión Fenosa procedera a instalar a conexión eléctrica pendente”, tal e como puideron comprobar o propio alcalde e o concelleiro de Obras, Eduardo Veiras, durante unha recente visita ás instalacións.\nAs empresas teñen ata o 26 de xullo para presentar as súas ofertas no Rexistro Xeral do Concello. Unha vez adxudicado o contrato, a empresa disporá de 35 días naturais para poñer en marcha o punto de reciclaxe “Oroso Verde”, que estará aberto ao público un mínimo de 24 horas semanais, de luns a venres. “Os horarios de apertura diarios serán dispostos dende esta Alcaldía en cada momento para satisfacer ao máximo a demanda dos veciños e veciñas de Oroso”, explica Manuel Mirás, quen apunta que “no caso de que fose preciso cambiar o horario nalgún momento, poderemos facelo simplemente comunicándollo ao contratista cunha semana de adianto”.\nO punto de reciclaxe “Oroso Verde” está construído de xeito modular o que permitiría futuras ampliacións. Nel poderán depositarse diversos residuos para a súa clasificación, separación e posterior reciclaxe: pilas, disolventes, electrodomésticos, aerosois, baterías, produtos de informática… que se depositarán nos contedores dispostos nas instalacións: papel e cartón, vidro, envases e téxtil. O Concello de Oroso habilitou tamén un lugar especial para a recollida de plásticos agrícolas e entullos de obra, de uso exclusivo para particulares.


Ribadeo foi o pobo máis buscado da provincia durante o 2020 en Google, segundo un estudo elaborado por Musement |\nHome Actualidade Ribadeo foi o pobo máis buscado da provincia durante o 2020 en Google, segundo un estudo elaborado por Musement\nRibadeo foi o pobo máis buscado da provincia durante o 2020 en Google, segundo un estudo elaborado por Musement\nRibadeo, 4 de febreiro de 2021. Satisfacción en Ribadeo tras coñecerse que é o pobo máis popular da provincia de Lugo. Os datos aparecen recollidos nun estudo de Musement, elaborado a partir do volume de buscas en Google, no que propón unha visita aos 50 pobos máis populares de todo o estado.\nO alcalde, Fernando Suárez, declarou que “realmente é unha satisfacción poder ver que nestes momentos de dificultade, de tristura, onde sempre hai malas noticias e onde parece que non se dá visto a luz ao final do túnel, dá unha certa satisfacción ver que Ribadeo é da provincia de Lugo o pobo, de menos de vinte mil habitantes, que máis buscas ten en Google e que máis interesa á xente doutras latitudes en vir coñecer. Todo isto segundo un estudo dunha plataforma que se chama Musement, que é unha das principais para a reserva de actividades, de visitas, de espectáculos e de eventos en internet, e o que reflicte é que, xunto con Cambados, Allariz e Betanzos, somos as localidades de Galicia máis buscadas e a grande diferenza das outras”.\nO rexedor ribadense agarda que “a luz ao final do túnel se vexa canto antes e que poidamos ser un lugar de visita. Sabemos que o mundo do turismo vai cambiar e sabemos que unha economía non debe estar simplemente volcada nese sector, pero hai unha realidade que hai que ter en conta e que nos vai axudar, sen dúbida, coas medidas sanitarias que teñamos que tomar e con todas as recomendacións sanitarias que teñamos que ter, pero que máis cedo que tarde poidamos volver recibir a tanta xente que, nestes últimos anos, estivo vindo por Ribadeo. Habemos, tanto o sector hostaleiro coa iniciativa privada como nós como iniciativa pública, ter o mellor posible e disposto este pobo, este concello tan aberto, tan ansioso e tan desexoso de poder recibir a toda esta xente que a día de hoxe nos busca e pide información de nós polas redes por internet”.\nA subdelegada do Goberno, Isabel Rodríguez, trasladoulle este xoves ao capitán marítimo de Burela, Fernando Otero, a súa felicitación porque, grazas á súa xestión e á implicación do persoal da capitanía, púidose manter a actividade deste servizo sen interrupcións e comezar o ano co traballo ao día a pesar dos efectos da pandemia\nA Plataforma Sanitaria alerta da situación crítica no Hospital da Mariña ao quedar cun único cardiólogo que só atende urxencias


O-XAN: O lobo ten o sambenito de que é perigoso e por iso vende titulares\nÓscar Rivas é un conservacionista e un dos voceiros de O-Xan, unha asociación creada a finais do 2015 que ten como finalidade artellar un "foro de diálogo” que garanta a conservación do lobo, a práctica da gandería extensiva e coexistencia entre a sociedade galega e o lobo. O colectivo tamén está a traballar na mellora do tratamento que se lle dá nos medios de comunicación.\nRivas destaca a necesidade de chegar a un consenso entre os gandeiros –o sector máis afectado polos seus ataques--, cazadores, conservacionistas, investigadores e sindicatos para manter o lobo nos montes do país pero respectando tamén as prácticas da gandería extensiva.\nO-Xan está integrado por AGCT, ARENA, CIAM, UniOvi, UNITEGA, UNAC, COETFOGA, UUAA, SLG, SGPF, OVICA, ACRUGA, PURAGA, ASOPORCEL, BEEALIA e gandeiros a título individual. Non forman parte del os animalistas a quen Rivas tamén acusa de actuar por criterios ideolóxicos que nada teñen que ver coa ideosincrasia do mundo rural.\nMoito se está falando dos lobos estas semanas, pero cal é a imaxe que este animal ten na sociedade galega?\nHoxe en día nos medios prima esa imaxe de que son animais perigosos; que todo o relacionado con eles é negativo, que as administracións non fan nada e que o lobo campa polos montes galegos. Pero, contraposto a isto, hai outro sector, que igual en Galicia se sente menos, que é un sector importante, que di que é unha especie en perigo de extinción, que se está acabando con el en base a cacerías ilegais con cupos permitidos polas administracións. No tema do lobo non hai unha postura intermedia, senón moi polarizada. Unha que é do mundo urbano consistente en que é unha especie en perigo e necesita todo a protección necesaria, e outra do mundo rural que o ve como un perigo.\nE a que se debe esta imaxe tan polarizada?\nPois porque o lobo é un animal emblemático. E é capaz de que no mundo urbano se mitifique esa idea do animal salvaxe que hai que protexer. Evoca todo o que ten que ver coa natureza salvaxe. E tamén está auspiciado por certos gurús que o ven cunha visión idílica. E logo están os gandeiros que ven que é un problema. É un chibo expiatorio da sociedade rural que lle atribúe todo unha serie de conflitos que non teñen que ver con el e utilizan ao lobo como unha válvula de escape para todo.\nE de quen é responsabilidade?... Supoño que non só dos medios de comunicación como se está a dicir nos últimos días\nPois na xestión dun problema como este pois de moitas partes. Por unha banda, a Xunta e polo outro o sector conservacionista, que temos que ter responsabilidade, e tamén os gandeiros. Pero este conflito do lobo xa ven de vello e se se revisan todos os conflitos sempre teñen o mesmo esquema. Os gandeiros se queixan dos danos ao gando e hai ese medo de que o lobo anda por medio das aldeas atemorizando aos veciños e isto se magnifica con novas nos medios de que se os lobos atacan a cans e gando, cando sempre pasou isto. De feito, así se contaba xa nos contos de Ánxel Fole.\nPrecisamente agora que falas de contos e lendas, o certo é que este animal sempre estivo historicamente asociado ao temor, á maldade. Só hai que botar un ollo a esas lendas e contos populares...\nSi, por iso. Sempre foi un símbolo do medo e do maligno na sociedade rural. E mesmo en Galicia hai nomes eufemísticos para denominar ao lobo como O-Xan, que é o nome da nosa entidade. E logo está a outra visión do lobo como un símbolo salvaxe. E nin todo é branco, nin negro, senón que hai unha ampla gama de grises. E hoxe non hai ataques a persoas, nin hai que temer que un lobo ataque a persoas. Ese medo é infundado e non ten sentido. Aínda que é certo que si causa danos ao gando e tamén a certos cans de caza, aínda que iso sempre se deu. Non é unha cuestión de que haxa máis lobos que antes.\nNon son certos entón os estudos que apuntan a un aumento da especie?\nOs datos do último censo falan de estabilidade nos últimos tempos. É certo que desde os anos 60-70 o lobo mellorou a súa situación porque atravesou a liña do Douro que era unha liña mítica que nunca atravesara. En Galicia, quitando o sur de Pontevedra, pode atoparse en calquera monte, pero isto non quere dicir que a poboación medre considerablemente. Esas noticias que falan de aumento non son reais e responden a outras cuestións.\nEn todo caso, os ataques a certas reses tamén son unha realidade. E non cres que pode ser un perigo senón se controla a súa poboación?\nA falta de alimento do lobo é máis patente que antes e por iso baixan máis ás aldeas. Antes a xente tiraba as reses mortas ao monte e agora as normativas europeas impiden iso e, quizais iso sexa unha das razóns de porque se achegan máis ás aldeas ou ataquen a reses vivas. Hai un recente estudo en Asturias sobre o tratamento informativo do lobo e se comprobou que non hai un aumento do número de lobos. Moitas veces, as denuncias están relacionadas con outros parámetros. Por exemplo, comprobouse que as novas sobre ataques aumentaban moito en época de eleccións, quizais para alentar aos gandeiros a votar.\nE cal é son as medidas que propoñedes desde O-Xan para conxugar todos estes intereses encontrados?\nPrecisamente o grupo se creouse para dar resposta a isto. De forma xenérica hai varias cuestións. A primeira é a prevención cunha boa política de prevención e danos, e todo impulsado desde a administración. Pero logo ten que haber unha correcta indemnización dos ataques. Se todos coincidimos na necesidade de que o lobo é un animal importante na fauna Galicia todos nos temos que facer responsables do seu coidado. Por iso, é importante indemnizar aos gandeiros que sofren perdas porque son os que practican gandería extensiva e máis respectuosa coa natureza. E logo tamén cremos que é importante o diálogo entre todas as partes para saber cada un de nós o que pedimos e queremos porque vemos que hai unha gran falta de comunicación entre nós. Por iso é moi importante chegar a un grado de acordo que non é fácil. E este grupo ten esa función porque hai un gran número de xente; gandeiros, sindicatos, conservacionistas, biólogos, cazadores... E sentarse a dialogar é un gran avance para que, entre todos, cheguemos a acordos. De feito, o primeiro paso que queremos é asinar un ideario conxunto que todos aceptaron e é que o lobo é un elemento importante do ecosistema galego e que todos aceptamos convivir con el, pero poñendo as ferramentas axeitadas para convivir con el.\nE hai un verdadeiro diálogo co sector gandeiro que é o que máis se queixa dos seus ataques?\nSi, porque son os que máis o sofren e é lóxico que se queixen. Por iso é importante entendelos e axudalos. Outra cousa é que eles tamén tenten convivir co lobo e para iso é fundamental concienciar á sociedade da importancia da gandería como un valor económico. E logo, como en todo, hai gandeiros máis responsables e cos que é máis fácil dialogar e outros que están máis no extremo. Pero o importante é buscar eses puntos intermedios.\nE coa Xunta, cal é a relación que tedes?\nPois agardemos que tamén acaben participando neste grupo. Saben da nosa existencia pero non é partícipe do grupo. No seu día xa nos puxemos en contacto con eles para que sacaran liñas de axuda a gandeiros e que haxa prontitude de pagos porque hai un atraso acusado xa que o sistema de avaliación é aceptable pero logo tardan moito en pagar e iso provoca malestar nos gandeiros. Eles mesmos recoñecen que son perdas asumibles pero que se senten desamparados e pouco entendidos porque se lle bota moita presión enriba.\nSupoño que parte desa presión ven dos grupos animalistas que sempre os poñen no ollo do furacán...\nSi. Os animalistas non teñen que ver cos conservacionistas. Falan sen criterio científico e desde unha perspectiva máis ideolóxica. E iso é moi prexudicial de cara á conservación e crea malestar no sector rural porque se senten perseguidos por este sector. Por exemplo, aí está o PACMA que iniciou unha campaña contra as matanzas do porco. Visto desde unha gran urbe igual pode ter sentido pero cando vas o medio rural isto non ten sentido e non ten nada que ver coa conservación, nin co animal. É unha cuestión ideolóxica relacionada con movementos como o veganismo e outras cuestións. Eu que pertenzo ao sector conservacionista e non comparto as accións de certos animalistas. Apartámonos desa vertente porque a súa postura me parece moi extrema e falta de toda realidade.\nSupoño que o da polémica mediática da famosa foto xa está superada porque non sempre os medios están para fastidar, non?\nEstou convencido de que non houbo intencionalidade nesa información, senón que houbo improvisación. Como o lobo vende, pois igual se lanzaron. É unha mostra de que o lobo é un animal mediático e xera moita máis información e noticias do que realmente a súa existencia biolóxica debera. Tamén está agora por medio o sector dos cazadores que o ven como competidor. É unha especie que ten ese sambenito e por iso se xera este conflito que se dá en toda a área de distribución do lobo e en todos os países nos que se atopa. O reto é sabe convivir e facer esa convivencia máis doada.


Coincidindo con KDM + KSplash para Slackware | Desde Linux\nCoincidencia de KDM + KSplash para Slackware\nAlexander (tamén coñecido como KZKG ^ Gaara) | | Aspecto / Personalización, GNU / Linux\nEspero agradar aos usuarios de Slackware+KDE que nos leron 🙂\nComprobando KDE-look Atopo un xogo de KDM+KSplash que aínda que é algo antigo, o seu aspecto non é malo 😀\nComo vedes ... é de cando KDE 4.2, pero non están nada mal ... Deixo as ligazóns de descarga 😀\nDescarga o tema para o KDM\nDescarga o KSplash\nNon creo que sexa necesario explicar como instalalos, non? ... Se usas Slackware, este será un xogo infantil para ti LOL !!! 😉\nDe todos os xeitos, espero que a alguén lle pareza interesante, quizais se che gusta e non empregas esta distro ... lembra que podes modificalo facilmente 😉\nCamiño completo ao artigo: Desde Linux » Aspecto / Personalización » Coincidencia de KDM + KSplash para Slackware\nSupoño que debería ser sinxelo modificar a imaxe para ler kde 4.8 xD ...\nXeralmente é moi sinxelo: o ficheiro do tema descomprímese, búscase png, jpeg, etc. Despois todo se reempaqueta e instala normalmente. É o método que uso para retocar algúns temas ou facelos á miña medida, e case non leva tempo.\nResposta a Wolf\nQuen se ofrece para facer algunha modificación? 🙂\nQuero traer un tema Slim a KDM ... que me gustou, pero está feito para Slim jeje.\nde ianpock dixo\nBen, tamén imaxino que modificalo será un xogo infantil, tes que ser moi bo para ter slackware e facelo perdurar sen petarte ...\nPero imaxino que a maxia está nas dependencias e no seu tarball\nResponder a ianpock\nNon é difícil facelo perdurar sen rompelo. O segredo é facer unha copia de seguridade do que vai modificar ou experimentar nunha máquina virtual antes de facer a modificación no seu sistema.\nSobre dependencias ... uff que resolvelas a man é unha entrega pero hai páxinas que axudan e proxectos que non as resolven oficiais.\nAcerca do KSplash ... é bo 🙂\ncorrecto tes razón as máquinas virtuais son para iso.\nEn calquera caso, parece unha distro complexa, incluso podería dicir sen medo a ser o máis difícil do mundo gnu / linux.\nGentoo é difícil pero polo menos ten portaxe, slackware sei que tamén pode usar algo semellante ao apt, pero non creo que fose 100% flaco, folgado para min é usalo con tarballs, comer os documentos sobre dependencias e configura todo a man, aínda máis doado ...\nUnha distro para nerd con máis tempo libre que caín\nTodos os motivos sobre Gentoo. E aínda que hai ferramentas similares a apt, hai un proxecto chamado SlackBuilds.org que son scripts de instalación para varios programas, non resolve as dependencias pero indícao no readme. Fixen un par de guións para ese proxecto e agora estou a facer outro para emesene. E iso é o que estou facendo xDDDDD\nEsqueces Linux de Scratch jejeje\ne tamén Lunar e Minix ????\nO seu é coller unha distro o suficientemente madura para que non se tire ao lixo e tes documentación, imos.\nQuen é o proxeneta que pasa por Linux desde cero e en menos dun día rematou, aínda que se o fixese non teño tempo nin coñecemento, o xerente de pacman iría ao saka.\nPara min é o mellor xestor sen menosprezar aos demais, o máis rápido e sen problemas de dependencia (e non miro a ningún deles !!!) Lol !!!\nVexo Slackware como moi estable, aínda que ler os manuscritos de cando o cabaleiro non tiña barba paréceme moi pesado, aínda que quen o fai ten a miña admiración.\nGaara para ver cando ese tutorial folgaz no modo mínimo experto 🙂\nTema de Kotonaru para KDE\nComo cambiar a resolución da pantalla usando xrandr


(Redirixido desde "Presidenta")\nCando é xefe de Estado e xefe de goberno: neste caso o presidente nomea ou designa exclusivamente a todos os membros do goberno. Estes réximes políticos chámanse presidencialistas, neles normalmente hai unha clara división de poderes e os presidentes non teñen capacidade para disolver o Congreso, aínda que ás veces son tamén co-lexisladores. Xorde nos Estados Unidos (1787) e é a forma de goberno dos estados do continente americano, agás en Canadá e boa parte do Caribe que teñen un réxime parlamentario. Son elixidos por sufraxio directo na maioría dos países, como Arxentina, Brasil, Chile, Colombia, Ecuador, México, Uruguai e Venezuela, ou indirectamente como nos Estados Unidos, a través dun colexio electoral.\nTraído desde "https://gl.wikipedia.org/w/index.php?title=Presidencia&oldid=5568037"\nÚltima edición o 23 de agosto de 2020 ás 15:14\nA última edición desta páxina foi o 23 de agosto de 2020 ás 15:14.


Festas da Mercé: adeus ao verán | Consumer\nFestas da Mercé: adeus ao verán\nOs dragóns de lume, as pirámides humanas, os bailes rexionais e a música tradicional é a estampa habitual que se vive en Barcelona durante estes días\nBarcelona vístese de festa e tradición para celebrar a festividade en honra á Virxe da Misericordia -Mercé, en catalán-, a patroa da cidade. Quen se acheguen á cidade poderán ver a figura desta Virxe, A nosa Señora das Mercedes, na basílica da Mercé.\nActos para todos os gustos\nOs dragóns de lume, as pirámides humanas, os bailes rexionais e\na música tradicional é a estampa habitual que se vive en Barcelona\ndurante estes días. Toda a festa concéntrase\npolas rúas e se o visitante vai paseando pola Rambla ou pola praza de\nSant Jaume, poderá gozar de diversos espectáculos de danzas,\nmúsica e lume ao aire libre.\nUn dos actos que máis sorprende ver en vivo e en directo son as torres humanas coroadas por un neno. O correfoc, ou a festa do lume, é outro dos actos programados que entusiasma a maiores e pequenos. É un despregamento de fogos artificiais onde persoas vestidas de dragóns percorren rúas e prazas con sorprendentes xogos pirotécnicos. Nas primeiras horas da noite, un desfile de xigantes percorre todo o paseo da Rambla para o goce dos máis pequenos. Concertos e espectáculos teatrais con entrada libre son outros eventos aos que se pode acudir.\nCo nome de Castells, que significa castelos, é como se coñece ás torres humanas de varios pisos de altura que forman parte dunha tradición típica catalá. As orixes desta tradición remóntanse ao século XVIII cando varios grupos de amigos empezaron competir para formar as torres máis altas.\nEn todos os Castells distínguense claramente tres partes: a pinya -a base-, o tronc -a torre- e o pom de dalt -o tres últimos pisos-. Cada individuo que participa na construción recibe o nome de Casteller. O último en subir á torre é o anxaneta, un neno ou nena que sobe todo o máis alto e desde alí saúda a todo o público expectante.\nA festa vívese dunha forma máis intensa se se acompaña dos produtos típicos da zona. Despois de pasear durante horas, as tapas e aperitivos propios da cidade condal van terminar de sorprender ao turista. Entre elas, non poden faltar o famoso pantumaca -pan con tomate e aceite de oliva-,\na butifarra, a tortilla payesa -tortilla de pataca, pementos e tomate-, a escalibada -pementos, berenjena, tomate e cebola asadas ao forno- ou a esqueixada -ensalada catalá elaborada vexetais e bacallau-.\nSe o forasteiro prefire unha cea máis tranquila\ne máis selecta, ao mesmo tempo que descansa, pode escoller entre unha\nampla gama de restaurantes de excelente calidade. Neles non van faltar pratos\ntípicos como o coello con caracois, o romesco de peixe -diferentes\ntipos de peixes e mariscos, acompañados de verduras-, así como\na escudella i carn d´pota -cocido que inclúe patacas, verduras,\ncarne de tenreira e carne de porco, entre outros-. Este último prato convén reservalo para o mediodía, xa que por\na noite pode resultar demasiado pesado.\nSe aínda queda un oco para a sobremesa, pódese degustar a popular crema catalá, moi similar ás natillas e recuberta dunha capa de azucre\ncaramelizado. Ademais desta sobremesa, existen moitas outras alternativas\nigualmente saborosas como os pressecs amb vin, unha sobremesa elaborada con\npexegos e viño ou a mel i matou, delicioso requeixo\nE despois de gozar da gastronomía catalá, a festa e a música convidan a bailar Sardanas, a danza típica da rexión, que une a grandes e pequenos, novos e maiores, que, collidos da man forman un círculo, e bailan ao son da música.\ndragóns de lume festa mercé-gl música-gl pirámides humanas-gl


Kikujiro e Saki | DERRUBANDO ISOGLOSAS\n22 Febreiro 2015 1 Xuño 2017 / Manuel Arca Castro\nSe sodes afeccionados ao cinema oriental e de autor, é posible que oísedes falar do director xaponés Takeshi Kitano, célebre por obras coma Violent Cop, Boiling Point, Dolls ou Sonatine, as catro que, se non me engano, emitiu dobradas ou subtituladas ao galego ata o de agora nalgún momento a TVG.\nTakeshi Kitano é cómico, pero se é coñecido alén das terras nipoas é grazas ao seu cine: dramas policíacos ou de mafiosos, con personaxes profundos e pingas de comedia negra. No ano 2001, Kitano publicou unha obra sobre a súa infancia como toquiota: Kikujiro e Saki, e empregou para o título os nomes dos seus pais. O libro gozou de tal éxito que se adaptou o texto nun especial de televisión o mesmo ano e, máis adiante, transformouse nunha serie de televisión. Rinoceronte Editora publicou o libro na nosa lingua, baixo a tradución directa do xaponés de Mona Imai.\n© Rinoceronte Editoria, S.L.U.\nSe sodes coñecedores da cultura xaponesa é posible que teñades a sensación de que esta conserva trazos machistas, moi tradicionais. Non obstante, os pais do autor non pasan en absoluto por estes distintivos, ao contrario, arrédanse deles. O pai é un zoupón, un antiheroe, un perdedor, un papaleisón. A nai é intelixente, espelida, e se ten que rifar co home, rifa con el. Esta denuncia social faise máis notable se temos en conta que os feitos que nos presenta o libro fican lonxe (aínda que se cadra non tanto) dos nosos días.\nKikujiro e Saki está cheo de humor que agocha dalgún xeito as penurias polas que pasou o pícaro Takeshi. Hai escenas realmente cómicas, coma cando a irmá do autor coida un pitiño e, ao non teren que comer, o pai propón fervelo e papalo. Retallos da memoria que inciden na denuncia social do pasado nipón, pero que están cheas de forza, carisma e sentido do humor. E malia todas estas descricións e imaxes que poden parecer tristes, as palabras revélannos que Kitano admira o seu vello e o seu labor de carpinteiro. O director tamén aproveita para falar dos seus inicios como cómico e do rexeitamento que sufriu na súa familia cando lles comunicou a intención de entrar no mundo dos faranduleiros.\nO desenlace é realmente conmovedor, ou polo menos, a ensinanza que se pode tirar del. Valores coma o egoísmo desmóntanse completamente cun xesto de Saki que se desvela ao final. O farelo dun pasado triste e duro gárdase no corazón dun presente cheo de éxitos, que Takeshi Kitano non dubida en atribuírlles a seus pais e en agradecerlles no libro. E malia que a figura de Kikujiro pode ser a máis danada de todas no libro, é tamén á que o lector sen dúbida se ha apegar máis pola súa naturalidade.\nO autor explica ao final que todo é fantasía e que os feitos que relatou non se aproximan á realidade, o que nos introduce na disxuntiva de se todo foi ficción ou se é que o xaponés, cómico, xoga connosco e quere enganarnos. Kitano, director, cómico, actor… E agora escritor.\n← Arcaísmos na tradución audiovisual\nU-lo pasado? →


Pegadas da arquitectura labrega e pastoril na toponimia galega\nAnllo, Anllada, Anllares e Anllóns\nEntendemos que estes topónimos pertencen á familia dos ANCOS e ANCARES, dos que arriscamos proceder da palabra ANTA e os seus derivados.\nAs teorías académicas derivan istes nomes da palabra ÁNGULO, que no caso do río ANLLÓNS faría referencia a ás revoltas que forma o río bergantiñán antes de escoar as suas águas no mar.\nPor ANLLAR, enténdese o recanto da cociña onde se gardaba a leña partida, e parece claro que lle acaecería ben a súa procedencia dun ANGULARIS latino.\nDo mesmo xeito os ambientes universitarios sempre aceitaron a pertinecia de ÁNGULO para explicar o nome de RIANXO (dun RIVUS ANGULUS) aludindo ao entrante que fai o mar no lugar.\nAs nosas dúbidas xurden por non poder encaixar na liña anterior o nome das vendedoras de verduras ourensás, chamadas de “rianxeiras” porque veñen vender o seu verde e fresco producto, “o rianxo”, ao mercado das Burgas.\nQué terá a ver o ÁNGULO co seu sonoro nome?\nO río ANLLÓNS, na nosa opinión,tomo o seu nome como tantos outros ríos do lugar de ANLLÓNS por onde pasa, que sería un sitio onde habería construidos moitos ÁNTICULONES > ÁNT´LLÓNS > ANLLÓNS, ou casetos pastorís.\nO ANLLO que nós coñecemos, no concello do SAN AMARO, nen ten río nen mar que permita fundar o seu nome nun lugar anguloso.\nPreferimos pensar que ANLLO debe o seu nome a un ÁNTICULO > ÁNT´CULO > ANLLO, en referencia a una construcción de amparo do gando ou con outra finalidade agrícola.\nANLLOBÓ, é un lugar de MASIDE, onde pensamos que o sufixo ----BÓ, non se refire á bondosidade, e só resulta ser un redundante diminutivo.\nA mesma orixe tería a carballeira de ANLLARES,onde inzarían os\nÁNTICULARES ou chouzos de pegureiros.\nA ANLLADA, podería referirse a una casa ANTICULADA , ou sexa, térrea e con una porta de antas, ou , se cadra, refírese a una TERRA ANTICULALATA, é dicer, demarcada por antas de pedra.\nO ANLLAR da cociña, o que os lugueses chaman de ROCHO, poderíase entender como procedente dun anticular ou casetiño con porta para gardar a leña.\nEstes topónimos deben ser moi antigos e lévannos a tempos recuados onde os pastos do monte para o gando eran de suma importancia para a economía labrega.\nNos documentos medievais fálase de “greas de ovellas”,”fustes de vacas” e de “varas de porcos”que deberían ser levados ao monte para aproveitar os pastos mais frescos do verau.\nA necesidade de pernoctar no monte na vixía do gando debeu xenerar todo un tipo de construcciós que orixinaría iste fato de topónimos baseados na popular palabra ANTA, se cadra non tan culta como o ÁNGULO que lle disputaría a explicazón.\nQuén sabe se, esas costumes de facer chouzos temporais no mato, non estará na remota orixe de festas como a dos CANEIROS?\nE moitas romarías do País, non deberán a súa orixe ás subidas ao monte, por parte da xente da aldea que ficara embaixo, para xuntarse coa outra parte da tribu que exercían de pegureiros temporais no monte?\nEstes encontros xubilosos, baixo a protección do santo pàtrón,marcarían con una festa o remate do tempo anual de permanencia no monte.\nEstes antigos amparos pétreos armados sobre ANTAS , non serían a base para construir sobre eles moitas das ermidas que inzan nas paisaxes montesías do País?


Efe 20 marzo 2019 20:22 h.\nSErgas Audiencia de Pontevedra\nA Audiencia de Pontevedra considera que non se puido probar que as 68 veces que a nai accedeu ao expediente fosen sen o consentimento da denunciante\nA Audiencia de Pontevedra absolveu unha traballadora do Sergas, o órgano de xestión do sistema de saúde público de Galicia, acusada de acceder ao historial clínico electrónico da súa filla sen o seu consentimento, ao considerar que non quedou suficientemente acreditado este extremo.\nNa súa sentenza, difundida polo Tribunal Superior de Xustiza de Galicia, a sección quinta da Audiencia de Pontevedra considera que non se puido probar que as 68 veces que a nai accedeu ao expediente da súa filla, entre xuño de 2012 e abril de 2014, fosen sen o consentimento da denunciante.\nAdicionalmente, o tribunal recalca que "non pode descartarse un ánimo espurio na declaración da vítima, dada a mala relación existente coa súa nai", tal e como quedou de manifesto durante a vista oral do xuízo, na que ambas se cruzaron reproches nas súas respectivas declaracións.\nA filla criticou o "abuso emocional" por parte da súa nai, que lle xerou "moito dano". Pola súa banda, a súa proxenitora afirmou que a filla está manipulada e anulada pola súa parella sentimental.\nO tribunal tamén observa indicios de motivacións espurias no feito de que a filla denunciase dous anos despois das súas sospeitas iniciais da intromisión no seu historial clínico por parte da súa nai, que traballaba no servizo de admisión do antigo hospital Xeral de Vigo.\nMaría Josefa O.A., para quen a Fiscalía pedía catro anos de cárcere e nove de inhabilitación profesional, declarou na vista oral do xuízo que accedeu ao historial da súa filla para saber se estaba pendente dunha proba ou para coñecer os resultados da mesma.\nA súa filla negou calquera autorización nese sentido e dixo que se decatou das intromisións da nai cando acudiu ao médico en Canarias para que lle recetara un medicamento e solicitoulle dito historial.\nAbsolta a traballadora do Sergas acusada de osmar no historial da...


Deputación, concellos e Xunta mostran en FITUR o seu compromiso co proxecto do xeoparque | Cabo Ortegal\nO Proxecto do Xeoparque do Cabo Ortegal presentouse hai escasos minutos en FITUR como un dos destinos turísticos estrela da provincia da Coruña e como un territorio cargado de argumentos para obter o distintivo Global Geopark da UNESCO. O pavillón institucional de Galicia acolleu pouco despois das 14.00h. as intervencións do vicepresidente provincial, Xosé Regueira, e do presidente de quenda da asociación xestora, Alberto González, quen reivindicaron a riqueza xeolóxica, paisaxística e cultural do territorio, ademais da súa condición de destino seguro que aposta pola sostenibilidade como clave de cara ao futuro. Á presentación asistiron canda o alcalde de Valdoviño os rexedores e representantes dos outros seis municipios implicados no proxecto -Cariño, Cedeira, Cerdido, Moeche, Ortigueira e San Sadurniño- e tamén o xeólogo Fran Canosa, encargado de facer unha pequena introdución sobre o alto valor científico dunha zona que este ano conta con poder presentar a súa candidatura a xeoparque mundial.\nO vicepresidente e deputado de Turismo da Deputación da Coruña, Xosé Regueira, agradeceu o compromiso dos concellos e a Xunta e defendeu os valores dun novo produto turístico que supón un recurso de desenvolvemento económico sostible asentado sobre o tesouro xeolóxico milenario. Na súa intervención no acto central da Deputación da Coruña en Fitur, Xosé Regueira, destacou a urxencia de consolidar o camiño da recuperación do sector turístico e mostrou o seu convencemento de que Fitur contribuirá a posicionar os recursos do territorio da provincia da Coruña que ofrece destinos que responden ás actuais demandas do turismo como calidade, seguridade e non masificación. Neste sentido, a presentación do Proxecto de Xeoparque do Cabo Ortegal supón levar á Feira Internacional de Turismo de Madrid, “un territorio turístico consolidado, cunha oferta variada, de altísima calidade e extraordinariamente auténtica, tanto no monumental como no cotiá, no paisaxe e na xente”.\nMais o territorio de Ortegal ofrece tamén afloramentos de rochas que son os maiores coñecidos no planeta como “ecloxitas que aparecen a carón do Cabo, e, produto da súa erosión, xenerouse unha praia única no mundo que é Teixidelo, constituída de area negra que non é de orixe volcánica”, sinala o xeólogo. Engade Canosa tamén como valor a destacada presenza de serpentinitas -coñecidas como toelo- en moitos elementos arquitectónicos da zona e o destacado pasado de minería de cobre que, coa oxidación provocada polo paso do tempo, está formando un dos maiores espeleotemas do norte da península, con espectaculares estalactitas e estalagmitas de cor azul.\nReunión de traballo co Xeoparque Montañas do Courel\nTamén no día de hoxe, pero en Galicia, a asistencia técnica para a presentación da candidatura mantivo unha reunión de traballo con Martín Alemparte, xerente do GDR Ribeira Sacra – O Courel, e xestor do único xeoparque que existe en Galicia, Montañas do Courel. Nesta reunión abordáronse temas de interese para a preparación da candidatura do Cabo Ortegal.


Cursos | Xente Dixital | Page 3\nArchivos de: Cursos\nMér 27 Abril\nCharla sobre consumo responsable nas aulas Cemit\nO Instituto Galego de Consumo, da Consellería de Economía, Emprego e Industria, ten en marcha un ciclo de charlas informativas dentro do programa CORES de Educación para o Consumo Responsable, que se retransmiten por videoconferencia en vinte aulas da rede CeMIT.\nLun 18 Abril\nActividades no CDTIC que comezan nos vindeiros días\nO Centro Demostrador TIC (CDTIC) celebra nos vindeiros días de abril varias actividades que poden ser do voso interese. Atención ás citas!\nVen 15 Abril\nCursos nas aulas Cemit que comezan nos vindeiros días\nAtentos, amigos e amigas dixitais! Estas son as actividades que darán comezo os vindeiros días nas aulas Cemit de toda Galicia.\nMar 05 Abril\nXornada sobre seguridade nos dispositivos móbiles no CDTIC\nO CDTIC organiza o día 7 de abril o seminario “Están seguros os meus datos no móbil?”, que se impartirá nas súas instalacións en horario de 16.00 a 19.00 h. Tamén será retransmitido por videoconferencia a través da Rede CeMIT.\nMar 08 Marzo\nActividades no CDTIC que comezan en marzo\nAchegámonos ao Centro Demostrador Tic par coñecer as actividades máis interesantes que se celebran no mes de marzo. Bótalle un ollo e inscríbete. Xa sabes que as prazas voan!\nVen 04 Marzo\nCursos das aulas Cemit que comezan en marzo\nActualidade, Blog, Cursos\nAchegámonos á rede de aulas CeMIT para coñecer as actividades máis interesantes que se celebran no mes de marzo. Bótalle un ollo e inscríbete nas que se celebran máis próximas á túa localidade.\nXov 03 Marzo\nCharlas sobre consumo responsable nas aulas CEMIT\nO Instituto Galego de Consumo, da Consellería de Economía, Emprego e Industria, pon en marcha en marzo un ciclo de charlas informativas dentro do programa CORES de Educación para o Consumo Responsable, que se retransmitirán por videoconferencia en vinte aulas da rede CeMIT.\nMér 02 Marzo\nDe viaxe á aula Cemit da Bola (Ourense)\nHoxe en Xente Dixital presentamos unha nova sección. Percorreremos as aulas Cemit que ten a Amtega distribuídas por toda Galicia para coñecer aos seus responsables e visitarmos por dentro cada unha delas. Hoxe achegámonos ata A Bola, onde nos recibe Félix González.\nMar 23 Febreiro\nSeminario “marca persoal e identidade dixital. Incidencia sobre o emprego” no CDTIC\nO 25 de febreiro o CDTIC acolle o seminario “Marca persoal e identidade dixital. Incidencia sobre o emprego”. A asistencia é de balde, pero inscríbete previamente na web do CDTIC!\nLun 15 Febreiro\n“Claves para montar unha tenda en liña”. Inscríbete no curso de balde do CDTIC\nO Centro Demostrador TIC organiza o día 18 de febreiro o seminario “Coñece os pormenores de montar unha tenda en liña”. Unha actividade formativa para coñecer como iniciar un proxecto de comercio electrónico e cales son os erros máis comúns que se adoitan cometer na súa posta en marcha.


DENÉBOLA A ROXA - eBook - Laie\nO 15 de marzo de 1600, o mesmo día en que fai quince anos, Denébola recibe a noticia de que o seu pai decidiu enviala como noviza a un convento de clausura. Pero a moza, que comparte nome cunha das estrelas máis brillantes da constelación de Leo, loitará por un futuro máis luminoso ca este que o seu pai, o poderoso señor de Mourentán, elixiu para ela. Marcada pola superstición asociada á súa cabeleira roxa, buscará o modo de rexerse polos seus propios principios e tomar as rédeas do seu destino. Na súa viaxe á procura da liberdade acabará chegando a América, un Novo Mundo no que todo está por facer e onde é posible converter en realidade o soño de trazar o seu camiño na vida. Ao longo da novela asistimos á transformación da xove protagonista nunha muller que se rebela contra os prexuízos, as convencións e os costumes do seu tempo. Nunha época en que as mulleres están subordinadas por completo aos designios masculinos e condenadas a un papel de submisión, Denébola agarra con forza o temón da súa vida e acaba sendo primeiro capitá dun barco pirata e logo propietaria dun dos maiores consorcios para o transporte de mercadorías entrambas as beiras do Atlántico. 'Denébola a Roxa' é unha novela de aventuras de estrutura áxil e dinámica, que relata o desafío dunha muller brava nun mundo de homes. Un exemplo de como a afouteza e a perseveranza conseguen derrubar todas as barreiras.


Bosco Verán 2017\nVostede está aquí: inicio Xeral Verán Bosco Verán 2017\nPublicado o Martes, 01 Agosto 2017 11:50\nXa está dispoñible toda a información da campaña de actividade de verán que dende xuño ata setembro se realizará no Centro Don Bosco.\nMAÑÁS NO BOSCO(Xuño e Xullo)\nActividades para rapaces e rapazas de 4 a 17 anos.\nAs actividades desenvólvense no Centro Don Bosco e na programación contemplamos saídas puntuais a parques ou instalacións próximas ao centro.\nXuño: 1ª Quenda: 26, 27, 28, 29 e 30 de xuño(5 días)\nXullo: 2ª Quenda: 3, 4, 5, 6 e 7 de xullo(5 días)\n3ª Quenda: 10, 11, 12, 13 e 14 de xullo(5 días)\n4ª Quenda: 17, 18, 19, 20 e 21 de xullo(5 días)\n5ª Quenda: 24, 26, 27 e 28 de xullo(4 días)\nCUOTAS MADRUGADORES E ANTENCIÓN AO MEDIODÍA\nACAMPADA DE CATIVOS\nActividade a desenvolver no Centro Don Bosco os días 20 e 21 de xullo. Para nenos e nenas de 4 a 10 anos. Comeza o xoves ás 9:00h nas Mañás e remata ás 14:00h do venres. Durmen e comen no Centro Don Bosco.\nFormación no eido do tempo libre cunha duración de 20 horas teóricas e 50 horas prácticas a desenvolverse dentro do marco das nosas actividades. Expedición dun certificado unha vez terminado e superado o curso.\nDatas parte teórica : Xuño: 26, 27, 28, 29 e 30 en horario de 10:00h a 14:00h\nDatas parte práctica ( 50 horas, no mes de xullo ou na primeira quenda de agosto)\nPara rapaces e rapazas de 8 a 14 anos.\nAgosto:31 de xullo 1, 2, 3, 4, 7, 8, 9, 10 e 11 de agosto (10 días)\nÉ unha actividade aberta e de balde na que as familias poden colaborar libre e voluntariamente para sufragar os gastos (agradecemos calquer colaboración).\nAgosto: 6ª Quenda: 31 de xullo, 1, 2, 3 e 3 de agosto (5 días)\n7º Quenda: 7, 8, 9, 10 e 11 de agosto (5 días)\nMAÑÁS DE SETEMBRO(Setembro)\nSetembro 1, 4, 5, 6, 7 e 8 (6 días)\nSan Pedrines e Campamento Urbano:24 de xullo de 2017\nMañás de Setembro: 28 de agosto de 2017\nPor motivos organizativos, as baixas comunicadas despois do 13 de xuño non teñen dereito a recuperación da cuota.\nSe algunha familia quere colaborar con nós para facer realidade esta opción, pode facelo na conta do Centro Xuvenil nº 2080 0300 84 3040109663 ou entregar os donativos no propio centro.


O número de centros nos que se imparte portugués descendeu neste curso en Galicia - Praza Pública\nAula dun instituto galego\nUnha imaxe das xornadas 'O ensino do portugués no ensino medio galego', celebradas o pasado ano\nNo actual curso escolar 2017-18 que está a piques de rematar un total de 2.128 alumnos e alumnas estudan a materia de Portugués como unha das linguas estranxeiras a escoller. A pesar da aprobación hai catro anos da Lei para o aproveitamento da lingua portuguesa e vínculos coa lusofonía (ou Lei Paz Andrade), a cifra é mesmo inferior á do curso anterior (2.149) e tamén descende o número de centros nos que este idioma se imparte, pasando de 65 a 60 no último ano, segundo cifras facilitadas pola Consellería de Educación a CIG-Ensino, que salienta que en Estremadura máis de 9.000 rapaces e rapazas estudan portugués en primaria e no ensino medio (19.000 sumando o alumnado das Escolas Oficiais de Idiomas).\n"A Consellaría nunca tivo nin o máis mínimo interese en potenciar a aprendizaxe do portugués como segunda lingua estranxeira entre o alumando galego", denuncia a CIG\nO sindicato denuncia o "incumprimento" da Lei Paz-Andrade por parte da Xunta. "A Consellaría nunca tivo nin o máis mínimo interese en potenciar a aprendizaxe do portugués como segunda lingua estranxeira entre o alumando galego. Por iso nunca levou adiante ningunha campaña de fomento que tivese como obxectivo ampliar a oferta e a demanda deste idioma como materia nos institutos do país", sinala, acusando ao Goberno galego de "desleixo" de "desprezo" a unha norma "que hoxe é, claramente, máis papel mollado que nunca", di.\nO artigo 2 da norma indica que "o Goberno galego incorporará progresivamente a aprendizaxe da lingua portuguesa no ámbito das competencias en linguas estranxeiras nos centros de ensino da Comunidade Autónoma de Galicia", un texto que obriga á acción da Xunta aínda que, efectivamente, non fixa prazos concretos nin fórmulas para facelo nin un obxectivo definido. A ILP presentada orixinalmente indicaba que esta "incorporación progresiva" realizaríase "no prazo de catro anos".\nO núemero de centros pasa de 65 a 60 e o de alumnos e alumnas fica en 2.128, fronte ás máis de 9.000 en Estremadura\nDos 60 centros que ofertan o ensino do portugués (o 18% do total), 58 son públicos e 2 privados e, como salienta CIG-Ensino, a súa distribución "absolutamente irregular" evidencia "que a oferta do portugués non obedece a ningunha planificación da Xunta de Galicia senón ao bo facer, o interese e o voluntarismo do profesorado que, como vén sendo habitual, toma a iniciativa cando o goberno se instala na desidia e o incumprimento das súas propias leis". En catro dos 60 centros só hai un alumno ou alumna e, en cambio, sete institutos concentran o 40% do alumnado matriculado: o IES San Clemente de Compostela (193), o IES de Cacheiras en Teo (93), o IES Dionisio Gamallo de Ribadeo (127), o IES A Sangriña da Guarda (118), o IES do Barral de Ponteareas (116), o IES Ánxel Fole de Lugo (93) e o IES de Melide (96).\nHai tamén unha diminución no número de alumnos e alumnas de portugués nas Escolas Oficiais de Idiomas\nAs cifras facilitadas polo propio Goberno galego amosan igualmente unha diminución no número de alumnos e alumnas de portugués nas Escolas Oficiais de Idiomas, que pasaron de 1.172 no curso 2016-17 a 1.095 en 2017-18, por detrás de inglés, francés, alemán e italiano. Esta situación contrasta coa que se viven en Estremadura, con seis veces máis estudantes de portugués (19.000 sumando Primaria, Secundaria e EOI) a pesar de contar con pouco máis dun terzo da poboación de Galicia. O pasado mes de maio o Goberno estremeño e a embaixada portuguesa en España renovaron un acordo de colaboración que fixo que nos últimos catro anos se incrementase nun 80% o número de alumnos e alumnas en colexios e institutos.\nO sindicato volve reivindicar que a Consellaría de Educación convoque oposicións de portugués en secundaria, unha vella demanda que vén recibindo a negativa o Goberno galego, e anuncia que para a vindeira oferta de emprego público proporá "cando menos que se oferten prazas para o cambio de especialidade". "Deste xeito, profesorado que agora mesmo imparte esta materia ou outro que estivese disposto a facelo podería acceder a esa nova especialidade e ocupar, nalgúns casos, prazas de portugués nos cadros de persoal dos IES, promovendo deste xeito o avance dos docentes de portugués e favorecendo o incremento da demanda", explica CIG-Ensino. Porén, conclúe o sindicato, "sen unha campaña decidida por parte da Consellaría de Educación e unha oferta ampla do portugués, comezando polo profesorado que pode impartilo, non se poderán superar uns límites que o propio Goberno galego impón".\n"A oferta do portugués non obedece a ningunha planificación da Xunta senón ao voluntarismo do profesorado que, como vén sendo habitual, toma a iniciativa cando o goberno se instala na desidia e o incumprimento das súas propias leis"\nHai uns días a Academia Galega da Língua Portuguesa (AGLP), a Associaçom Galega da Língua (AGAL), Associaçom de Estudos Galegos (AEG) e a Fundaçom Meendinho fixeron pública unha carta aberta dirixida ao presidente da Xunta na que criticaban o "nulo desenvolvemento" da Lei para o aproveitamento da lingua portuguesa e vínculos coa lusofonía aprobada en 2014. O texto subliñaba que nestes catro anos non se crearon no sistema de ensino público prazas para profesores de lingua portuguesa e denunciaba que "se mantén a precariedade dos docentes e do propio ensino do portugués, como antes da aprobación da lei".\nEste xoves tamén o PSdeG-PSOE criticou "o incumprimento e falla de desenvolvemento" da norma, subliñando que a ausencia de “previsión e obxectivo” do Goberno galego nas relacións cos países lusófonos provoca “perda de oportunidades políticas e económicas para Galicia”.


La Quintana estrea a versión en galego de 'Desde o invisible' en Compostela | Erregueté\nÁ primeira representación seguirá un coloquio co equipo artístico e a do sábado será precedida da película A gran voda 2.0.\nA compañía La Quintana Teatro traerá esta semana a Santiago de Compostela Desde o invisible, a súa primeira e aplaudida produción, gañadora do premio Max a mellor espectáculo revelación en 2008 e que se representa agora en versión galega con tradución a cargo de Santiago Cortegoso. O Salón Teatro acollerá a montaxe de xoves a domingo con catro funcións para público xeral e dúas destinadas a escolares.\nDirixida por Rolando San Martín a partir da dramaturxia de Irma Correa e Rubén Tejerina, Desde o invisible amosa situacións cotiás que non sempre son consideradas nin están en primeiro plano da actualidade social. A peza descubre distintas perspectivas dunha mesma realidade, o que fai que o espectador reformule o concepto do que é ser normal.\nDúas actrices interpretan máis de dez personaxes nun quebracabezas de vidas moi descoñecidas para moitos de nós, pero que tentan ser felices como o resto do mundo. Esther Aja, Nacho Martín e Victoria Teijeiro compoñen un elenco que se move na escenografía ideada por Alicia de Miguel e Ikerne Jiménez. A potencia do espectáculo reside no seu contido social tanto como na posta en escena, cunha estética sinxela que non fai concesións ao artificio nin ao sentimentalismo.\nA primeira das funcións será o xoves (20:30) e incluirá un coloquio co equipo da compañía ao seu remate. O venres haberá dous pases matinais para escolares e, xa pola tarde, retomaranse os de público xeral, que se estenderán ao sábado e ao domingo (Día do Espectador, 18:00). As localidades están á venda no web de entradas de Abanca e tamén estarán dispoñibles no despacho de billetes nos días de apertura desde dúas horas antes do comezo do espectáculo.\nA estadía de La Quintana no Salón Teatro complétase coa proxección da película A gran voda 2.0, realizada pola asociación de teatro inclusivo La Quinta del Arte. Rodado na madrileña praza de Lavapiés, o filme é unha falsa voda entre dúas persoas con discapacidade e nel participaron máis de 80 actores con e sen diversidade funcional (afeccionados e profesionais). Poderá verse o sábado ás 18:00, con entrada gratuíta.\nNeste artigo falamos de: La Quintana Teatro, Santiago Cortegoso


Blog de Celso Delgado: Feliz Día da Constitución: 42 anos despois, un instrumento de convivencia e entendemento\nFeliz Día da Constitución: 42 anos despois, un instrumento de convivencia e entendemento\nCo facsímil da Constitución\nCuarenta e dou anos despois da súa aprobación, celebramos hoxe o Día da Constitución de 1978.\nDesgraciadamente non pode ser na forma habitual, o gran acto institucional no auditorio de Ourense, na compaña dos escolares.\nAs restricións derivadas da pandemia da Covid- 19 teñen a culpa.\nO Diario "La Región", edita hoxe un especial no que se recollen diferentes opinións, entre elas as miña, titulando “Foi un instrumento de convivencia e entendemento”.https://www.laregion.es/articulo/espanha/constitucion-mas-actual-necesaria-nunca/20201206122913990264.html\nA entrevista tivo lugar no arquivo do Congreso dos Deputados. Alí, grazas á amabilidade dos funcionarios puiden ver a documentación que se xerou na tramitación parlamentaria da Constitución: as emendas, as transaccións, as propostas de artigos, etc.\nE o mais atractivo de todo foi o ver as firmas nestes escritos de deputados de todas as ideoloxías políticas: esquerdas, dereitas, centro, nacionalistas, comunistas, etc. que achegaban a súa idea política pero que a supeditaban ao consenso para superar a etapa de ditadura e pasar a unha democracia plena. Que gran obra a da transición!!!\nEn efecto, a Constitución permitiu que España alcanzase a maior etapa de toda a nosa historia de liberdade, progreso e benestar.\nNa entrevista que me fixo o xornalista Héctor Díaz, dixen que “a nosa constitución garántenos un elenco de liberdades e dereitos dos máis avanzados e máis vangardistas da nosa contorna, que nos garante un modelo territorial dos máis descentralizados do mundo, e que é un magnífico instrumento de entendemento e de convivencia, e tamén unha magnífica ferramenta para contrarrestar a quen quere romper a unidade de España ou volver enfrontar aos españois.\nLembrei que a Carta Magna é a consecuencia do do abrazo da Transición, froito da tolerancia e o consenso.\nDixen que o Partido Popular é un piar democrático da orde constitucional, que defende o Estado autonómico como recolle a Constitución. Unha España diversa, plural pero unida, con autonomías, riqueza cultural e lingüística.\nTamén dixen que o PP non pide a reforma da Constitución pois para proceder á elo hai que ter claro, en primeiro lugar, cal é o obxectivo, e hai que ter claro o diagnóstico e un acordo tamén na solución.\nEn definitiva precísase un gran consenso, porque esta Constitución foi de todos e para todos, e para poder reformala calquera proposta ten que ser de todos e, sobre todo, servir para todos.\nLonga vida á Constitución.!!\nRevisando no arquivo do Congreso á documentación da elaboración da Constitución


Tanxugueiras convida a Vero Boquete, Cristina Pato, Pauliña, María Solar e Manolo González a conversar na iniciativa Mira unha cousiña… - PlayPlan Cultural\nDescarga o Libro Blanco\nTanxugueiras convida a Vero Boquete, Cristina Pato, Pauliña, María Solar e Manolo González a conversar na iniciativa Mira unha cousiña…\nAgo 31, 2020 | 0 comments\nA serie de encontros virtuais que as pandeireteiras manteñen con figuras do ámbito cultural e do lecer emítese todos os martes, ás 21.00 horas, nas redes sociais\nAs cantareiras sorprenderon esta fin de semana ao público do concerto de Rodrigo Cuevas en Vigo, no que acompañaron ao asturiano na interpretación da súa Muiñeira da filla da bruxa\nTanxugueiras comeza setembro incrementando a súa actividade nos palcos e na rede. O grupo inicia mañá, martes 1, unha nova rolda de conversas virtuais de Mira unha cousiña…, na que participarán nas vindeiras semanas figuras como a futbolista Vero Boquete, a música Cristina Pato, a escritora María Solar, a cantante Pauliña e o responsable do Chanfaina Lab, Manolo González.\nMira unha cousiña… naceu o pasado mes de xuño como continuidade dos Tanxuvermús celebrados no confinamento. A iniciativa, que se celebra semanalmente, propón abrir unha ventá ao mundo cultural e do lecer a través das voces das súas protagonistas, como xeito de achegar ao público aquelas propostas que chaman a atención das cantareiras ou que están de plena actualidade. A particular ollada de Sabela Maneiro, Aida Tarrio e Olaia Maneiro é o punto de partida dunha conversa na que as artistas percorren a traxectoria da convidada e, con ela, analizan o contexto social ou a escena cultural galega. Ademais, o encontro da pé á realización dunha selección musical de temas que forman parte da recompilación Mira unha cousiña…, unha lista que se actualiza cada semana, coas achegas das convidadas, e que o público pode escoitar a través do perfil de Tanxugueiras na plataforma Spotify.\nA primeira convidada deste mes é a cantante Paula Chaves, máis coñecida como Pauliña, e que o pasado mes de marzo lanzou o seu disco A malfalada. Blues, country e rock son algúns dos estilos musicais que se dan cita nun disco que permiten á cambadesa dar a coñecer o seu talento. O martes 8 de setembro será a quenda dunha das figuras máis admiradas polo trío, como é a futbolista Verónica Boquete, embaixadora da UEFA e gañadora da Champions co FFC Frankfurt. A xogadora atópase arestora na cidade estadounidense de Salt Lake City, sede do seu actual equipo, o Utah Royals FC. Dende alí conectarase para conversar coas pandereiteiras sobre a súa traxectoria deportiva pero tamén sobre a situación do muller no mundo do deporte ou do papel das futbolistas de élite na loita polo recoñecemento da igualdade, entre outras cuestións.\nÁ semana seguinte, o martes 15, a música Cristina Pato conversará, tamén desde EE.UU, co grupo. A artista, que se deu a coñecer entre a industria musical e o público como gaiteira co lanzamento do álbum Tolemia (1999), conta cunha prolífica e intensa traxectoria como compositora, pianista e educadora, ademais de recoñecementos como a Medalla Castelao 2007 outorgada pola Xunta de Galicia. Tanxugueiras revisará con Pato a situación da muller e da cultura galega en ámbitos como a universidade ou a creación.\nDe cara ao 22 de setembro, a convidada será a xornalista e escritora María Solar. A autora de textos como O meu pesadelo favorito ou As horas roubadas falará con Tanxugueiras do galego na literatura infantil, xuvenil e adulta, ademais de anécdotas vinculadas a un dos seus libros máis coñecidos, Os nenos da variola, que conta cunha adaptación teatral de Pérez&Fernández na que Isabel Risco ten un papel protagonista.\nA última conversa deste mes chegará o 29 de setembro co creador da escola de Imaxe e Son da Coruña, e impulsor de dous proxectos vinculados á localidade de San Sadurniño, como son Fálame de San Sandurniño e o Chanfaina Lab: Manolo González. O educador pechará o Mira unha cousiña… de setembro cun encontro no que Tanxugueiras quere recoñecer o labor dunha figura fundamental para o audiovisual galego e para a recuperación do patrimonio inmaterial da localidade da Ferrolterra.\nAdemais da súa actividade na rede, Tanxugueiras segue a incrementar o seu calendario de actuacións para as vindeiras semanas. Logo de sorprender ao público asistente ao concerto de Rodrigo Cuevas no Festival Terraceo do Auditorio Mar de Vigo, no que as pandeireteiras colaboraron coa interpretación da Muiñeira da filla da bruxa , e de presentar Contrapunto no ciclo Solpores no Lagoeiro, na Casa do Lagoeiro (A Estrada), o trío prepara unha nova serie de concertos para despedir o verán desde os palcos. As vindeiras citas terán lugar o sábado 19 na localidade de Cerceda e o día 26 de setembro nunha nova edición do ciclo Sons da Terra, que se celebra no Mosteiro de Santa Cristina de Ribas de Sil. Ademais, este mes terá lugar a participación do grupo no programa Galicia Emerxe da Xunta de Galicia, no que Tanxugueiras foi unha das 50 bandas seleccionadas para a gravación, e posterior emisión, dun concerto ao vivo durante o 2021, Ano Xacobeo.\nPorén, a cancelación do ciclo de Directos Xacobeo’21 supuxo a suspensión do concerto previsto para este domingo 6 no Náutico de San Vicente do Mar, na localidade de O Grove. O público que adquiriu ditas entradas recibirá estes días un correo electrónico para formalizar a devolución do importe do seu pase.\nComunicado Festivais de Galicia\nTanxugueiras inclúe o Náutico de San Vicente na xira de presentación de Contrapunto cun concerto o 6 de setembro á hora do vermú\nO MicroSonRías demostra que #aculturaésegura\nA xira de Rayden #LosNuevosAgostos ten 3 paradas en Galicia


Cidadáns denuncia a aparcición de ratas en distintos solares da cidade - Xornal de Lugo\nCidadáns denuncia a aparcición de ratas en distintos solares da cidade\nLugoOlga LouzaoCiudadanos Lugo\nA portavoz de Cidadáns Olga Louzao, denuncia o mal estado da cidade ao haber grandes terreos cheos de maleza, moitos de eles municipais, que están provocando a proliferación de ratas e insectos.\n“Os veciños das distintas partes de Lugo se están queixando de como teñen que ver día sí e día tamén, un montón de ratas en terreos abandonados cerca das súas casas ou negocios, mentres que o Goberno municipal os ignora” afirma Louzao.\n“Concretamente en dous puntos da cidade hai unha alta concentración de roedores e demais pragas; no solar abandonado cara o centro de saúde de Fingoi de titularidade municipal, e no solar da rúa San Roque coa Ronda da Muralla, onde se poden observar partes dunha grúa e unha gran cantidade de maleza”, afirma a portavoz de Cidadáns.\n“Desde Ciuadáns solo demandamos que a alcaldesa poña solución a este grave problema, desratizando esas zonas e limpando os terreos para evitar que volvan estas pragas” afirma Louzao, “parece que a alcaldesa está esperando a aparición dun frautista de Hamelín que salve a situación, mentres ela está sentada de brazos cruzados”.\nCarmen González loitará pola alcaldía de Lugo baixo a marca Galicia Sempre


Diversión e aprendizaxe para nenos nos museos Liste e MARCO – A Movida\nDous dos museos da cidade, o MARCO e o Liste, teñen lista a programación de actividades para este verán, especialmente dirixida a nenos e nenas con iquedanzas sobre o mundo das artes plásticas, a fotografía, a escrita ou os instrumentos musicais.\nDurante este mes de xullo, o MARCO ofrece un programa especial de obradoiros de verán dirixidos a público infantil de entre 6 e 12 anos. A proposta está deseñada tendo moi en conta as normas e medidas sanitarias de seguridade e protección post Covid-19, por iso, as actividades terán lugar na grande maioría ao aire libre (praza peonil posterior) e completaranse con percorridos específicos polas exposicións de Manuel Colmeiro e Yolanda Herranz.\nOs obradoiros achegarán á rapazada a diferentes conceptos da creación plástica, como as luces, os volumes e as historias e ligarán estes conceptos coas exposicións actuais no centro de arte moderna. A programación para as primeiras semanas xa está dispoñible na súa web. As sesións serán todos os martes, mércores, xoves e venres entre as 12:00 e as 14:00 desde o 8 ata o 31 de xullo. A participación é gratuíta, pero é preciso inscribirse no email recepcion.marco@gmail.com, no teléfono 986 11 39 00 ext. 100 ou ben presencialmente na taquilla do centro. A capacidade máxima de cada obradoiro é de 15 participantes.\nPola súa banda, o Museo Liste presenta unha programación cultural para os máis novos adaptada ás circunstancias actuais, na que desaparecen os campamentos urbanos e os grupos grandes. No lugar destes haberá catro obradoiros dirixidos a diferentes franxas de idade e que terán lugar entre o 1 de xullo e o 14 de agosto no xardín e interiores do museo etnográfico de Vigo. Así, os nenos e nenas poderán aprender sobre as ferramentas e a súa relación cos oficios tradicionais no obradoiro ‘Os sons do traballo’, dirixido a nenos de 3 a 8 anos cun custo de 1 € por participante. Na mesma liña, canas, plumas, máquinas de escribir e redes sociais serán as protagonistas de ‘Escribir era unha arte’, arredor da historia da escritura.\nTamén haberá unha actividade arredor da fotógrafa Luisa Cabana, na que nenos a partir dos 7 anos aprenderán o valor das imaxes na memoria colectiva. E un cuarto coa música como protagonista, dirixido a grupos de 20 rapaces de todas as idades, titulado ‘Instrumentos humildes’. O horario comúnicase no momento de facer a inscrición no teléfono 986 24 46 98.\narte e museos Museo Liste Museo Marco Vigo


Un total de seis empresas presentan as súas ofertas para executar a reurbanización da rúa Pardo Baixo\nO concelleiro de Contratación e Urbanismo, Julián Reina, presidiu esta mañá unha nova sesión da Mesa de Contratación\nUn total de seis empresas presentaron as súas ofertas para executar o proxecto de reurbanización da rúa Pardo Baixo, que saíu a licitación cun importe base de 583.780,62 euros, impostos incluídos. A Mesa de Contratación do Concello de Ferrol celebrou esta mañá unha nova sesión, na que se iniciou o proceso para contratar a actuación, “un proxecto que mostra claramente como é o modelo de peonalización que defende o goberno de Ángel Mato”.\nA intervención busca “unha transformación do espazo público que nos permita o goce e o aproveitamento tendo como eixo condutor a súa humanización”, indicou. Trátase de aplicar “criterios de accesibilidade, rexeneración urbana e respecto ao entorno”, e a súa transformación “funcionará á perfección tanto cun uso compartido entre peóns e establecementos hostaleiros, que son os que predominan na actualidade, coma se máis adiante a tipoloxía dos negocios cambiase”. Con esta intervención “búscase adaptar a rúa ás que van ser as súas novas protagonistas: as persoas”.\nO proxecto implica plataforma única e substituír o adoquín por lousas de granito de 15 centímetros de grosor. Terán 20 centímetros de ancho e unha lonxitude de entre 80 e 160 centímetros. Iso, no referido á zona antigamente destinada ao tráfico rodado. Nas beirarrúas, á mesma altura que a calzada, poñeranse de novo as pezas históricas actuais excepto as deterioradas, que serán substituídas. Os servizos urbanísticos quedarán sinalizados e accesibles mediante argolas de latón.


Como se eu quería para atender a unha rapaza decente. Solicitude para unha ligazón - Vídeo Chat Filipinas\nComo se eu quería para atender a unha rapaza decente. Solicitude para unha ligazón\nÉ claro que unha persoa é unha conquista\nProbablemente gastar unha morea de tempo coa súa empresa, carreira, ou de negocios, así como euNon é ningún segredo para ti, que con dereito muller vai facer aínda máis legal, aínda máis exitoso, aínda máis feliz. Pero o que podes facer para responder a iso? Despois de todo, que creceu nun ambiente que non é o ideal para familias. Nós temos a nosa propia complexos, medos, e crenzas limitantes.\nOnte, estabamos falando para unha rapaza fermosa e ela preguntou se ela moitas veces atopa un de nós en lugares públicos.\nNeste artigo, nós queremos dar un paso a paso guía que vai axudar, despois de lelo, atopar a confianza e o dereito comprensión (sen dicir moito) para atender as mulleres que merecen a pena.\nEntón, se quere saber a resposta á pregunta, como atopar unha rapaza decente, confía esta guía e aprender máis sobre a súa pregunta. Pedimos-lle para decidir que as mulleres só evocan emocións, é dicir, o desexo sexual, o desexo de coidar e estar xuntos por moitos anos. Por exemplo, eu son unha persoa extrovertida, cando se trata da lóxica de mentalidade.\nVostede é responsable de todo o que acontece na súa vida\nS é bo para min, se a rapaza é unha introvertido, persoa creativa.\nÉ dicir, cremos que a adición.\nNon chamar a seguir a miña ideoloxía. Basta pensar sobre o que parece ser o seu. E non perder unha gran cantidade de enerxía, e non o seu propio. Pasamos miles de dólares en crecemento persoal e máis. E nós aínda dubidou en achegarse a el (como os Xornais chaman). O que cambiou? A miña actitude para con medo cambiou. Agora nós non concentrarse en como se librar do medo. A Internet está chea de ready-made frases para Namorar mozas. Non desperdiçar o seu tempo en tal absurdo. Non en este truco O máis importante é o estado interno. S non é o que pensa de si mesmo. E o camiño un home trata de nenas e mulleres. Como está conectado ao seu interior persoa. Ir ao espello, ollar nos seus ollos e dicir: eu son un home. Este elemento é unha clave O que vai ter para traballar con. Ideal, cando se sentir cómodo e acolledor dentro. Este é o seu apoio fundamental. Non importa o que unha muller vira o seu rostro ao tentar atopala, podo asegurar-lle que ela é feliz coa atención de un home. E se a cara é torto, educadores pedir desculpas para os seus medos e quere-se unha noite agradable. A súa grandeza, cando grazas a ela espiritualmente para o que ela sufriu (e non despois), mostra que, en principio, a verdadeira actitude para os homes. El non vai facer vostede feliz, e iso non vai facer vostede feliz para ti. Eu quería saber como atopar unha rapaza decente. Non te preocupes, temos un moito máis por ti, só por baixo desa liña. Porque moitas nenas van apreciar a súa atención e dilixencia, e se ofrecen para o intercambio de contactos para unha reunión semanal, vai responder: E eu teño un cada home.\nUn estúpido situación e unha perda de tempo.\nSe non ten un noivo, ela é positivo, atractivo, eu estou feliz aínda que por un curto período de tempo de comunicación, estes son signos positivos que son un difícil condición para o intercambio de contactos e reunións no futuro próximo. Entón, por favor, comentar os seus comentarios de esta guía de abaixo para saber como atopar unha rapaza decente.\nmga maikling pabula\nexplorar a miña páxina mozo ver vídeo chats mozo relación sitios de mozo para serio relacións conversas de vídeo de sen rexistro Mozo adulto videos de nenas Chatroulette a partir do seu teléfono de balde en directo streaming de vídeo chat vídeo chat roulette rexistro


A campaña non axuda - Tito Diéguez - El Progreso de Lugo: Periódico líder de Lugo y su Provincia\nTito Diéguez Entre Dous Eleccións 12-X\nESTAMOS a dez días da cita coas urnas e seguimos sen clima electoral. Parecía que o debate do luns ía alterar a desgana coa que Galicia vive as xornadas previas, pero nin por esas. Aínda que foi bastante máis dinámico do que o formato a sete podía aventurar, apenas serviu para alterar o panorama. Os convocados andan a outras cousas aínda non resoltas, como as consecuencias do virus e as vacacións. E ademais a falta de caravanas electorais resta ambiente ás vésperas nunha tristura xeral de desinterese. En aparencia, isto favorece a quen ten máis posibilidades de gañar, porque aproveitaría a inercia, asentada na ausencia de estridencias, pero tamén existe o risco de desmovilización, e polo indicado demoscopicamente queda arredor do 30 por cento de indecisos, que se en boa parte deciden non votar romperíase a proporción de reparto de escanos que agora reflicten as enquisas. A participación, ese é o fito nuclear do 12-X, e a campaña non axuda.


O proxecto CDEPI (EDU2015-67975-C3-1-P) preséntase como a integración e continuación da investigación que foi desenvolvida polos diferentes equipos participantes nos últimos anos. Está coordinado polo grupo de investigación Stellae da Universidade de Santiago de Compostela (GI-1439 of USC) ao que se suman outros dous grupos de investigación que participan como socios e pertencen á Universidad de Salamanca (USAL) e á Universidad Autónoma de Madrid (UAM). O proxecto pretende contribuír ao coñecemento sobre a competencia dixital dos estudantes en ensino obrigatorio, e a posible relación que a súa aprendizaxe pode ter nos procesos de inclusión social.\nNesta liña, o obxectivo xeral do proxecto sería identificar, analizar, comprender e avaliar a competencia dixital que posúen e utilizan na súa vida cotiá os estudantes de ensino obrigatorio e a súa relación cos procesos de inclusión social. Para a abordaxe deste obxectivo formúlase un traballo de investigación cunha proposta metodolóxica mixta con métodos cuantitativos e cualitativos para abordar o obxecto de estudo. Nesta relación establécense as seguintes liñas de traballo ao redor dun obxecto común:\n– Estudo de casos cualitativos para recoller datos de diferentes contextos culturais e niveis educativos (Primaria e Secundaria).\n– Estudo cuantitativo en varias fases: construción dunha proba de avaliación para medir a competencia dixital no alumnado, recollida de datos de variables socio-familiares e contextuais e deseño e construción dunha aplicación que dea soporte informático común á proba e que permita a auto-avaliación.


Vítimas de Angrois critican o “medo do PP á política” - Praza Pública\nAs vítimas de Angrois reclaman unha comisión de investigación ante o Congreso, nunha imaxe de arquivo Dominio Público Plataforma Víctimas Alvia 04155\nA Plataforma de Vítimas de Angrois critica a proposta que vén de lanzar o PP de crear unha nova comisión de análise do sistema ferroviario en xeral en vez da comisión de investigación política sobre o accidente que reclaman os afectados. Estes salientan que a proposta popular sería a “cuarta” comisión creada tras o sinistro na que non se analizarían as responsabilidades políticas que atribúen a PSOE e PP, cos ex-ministros José Blanco e Ana Pastor á fronte. E conclúen que o PP ten “medo á política”.\nNunha nota distribuída este mércores pola Plataforma de Vítimas estas salientan que “ata agora o PP escondeuse tras dous argumentos falaces: o primeiro dicir que existe un procedemento xudicial e que, ata que non remate, non se poderá facer a citada comisión”. A ese argumento, as vítimas responden: “señores do PP, sabían vostedes que existe, polo menos en teoría, unha división de poderes? E que a xustiza só dirime responsabilidades penais, pero non políticas?” O segundo argumento dos populares sería “facer comisións técnicas; iso si, con técnicos que están próximos a vostedes e que avalan os seus plantexamentos”. E lembran que “ata agora o PP fixo tres comisións técnicas: a da CIAF [de investigación de accidentes do Ministerio de Fmento], invalidada pola UE; unha comisión científico-técnica; e unha subcomisión parlamentaria para o estudo e análise do sistema ferroviario español”, ningunha das cales analizou responsabilidades políticas. “Agora o PP solicita que o Congreso cree de novo outra comisión de estudo, a cuarta xa!”, salientan.\n“Por que teñen tanto medo a comparecer no Congreso? Por que se esconden das súas responsabilidades políticas? As vítimas non somos estúpidas", din\nOs afectados tamén lembran que na subcomisión xa desenvolvida no Congreso entre 2013 e 2015 “non se fixo referencia nin se falou do accidente de Angrois senón esencialmente da rendibilidade do sistema ferroviario, o que coincide co único que parece que a vostedes verdadeiramente lles interesa”. E pregúntanse “por que teñen tanto medo a comparecer no Congreso? Por que se esconden das súas responsabilidades políticas?”. “As vítimas non somos estúpidas e, aínda que cunha notable inferioridade de recursos, seguirémonos enfrontando a vostedes o seus trucos porque nos sobra algo do que vostedes parece que carecen: dignidade e valor”, conclúen.


A mellora do campo de rugby das Pedreiras polo Concello convérteo nun dos mellores de Galicia para a práctica deste deporte | Concello de Lugo\nA mellora do campo de rugby das Pedreiras polo Concello convérteo nun dos mellores de Galicia para a práctica deste deporte\nA alcaldesa de Lugo mantivo un encontro con adestradores e usuarios de todas as idades nas instalacións recentemente acondicionadas, nas que se investiron 39.000 euros.\nA concellería de Deportes procedeu a cambiar todo o céspede e adaptalo co sementado de diferentes variedade de gramíneas para que fose apto para a pisadura.\nA alcaldesa de Lugo, Lara Méndez, mantivo un encontro con adestradores e usuarios de todas as idades do campo de rugby das Pedreiras, recentemente acondicionado pola área municipal de Deportes, que lle trasladaron que as melloras realizadas o converten nun dos mellores de Galicia para a práctica deste deporte.\nO Concello investiu 39.000 euros nas obras executadas nas Pedreiras, moi demandadas polos deportistas e seareiros. As melloras consistiron na retirada da cuberta vexetal, moi deteriorada, e na descompactación do terreo para proceder ao sementado de céspede – cunha mestura de diferentes variedades de gramíneas – apto para a pisadura, así como a súa posterior fertilización, ademáis da remodelación completa do campo de xogo. Tamén procedeuse ao repintado das liñas da cancha así como a revisión e posta a punto do sistema de rego por aspersión.


Miles de persoas mobilízanse contra uns orzamentos da Xunta que afondan na destrución dos servizos e o emprego públicos\nNoticias Outras novas Mobilizacións Miles de persoas mobilízanse contra uns orzamentos da Xunta que afondan na destrución dos servizos e o emprego públicos\nVenres, 22 Febreiro 2013 08:06\tOutras novas\t- Mobilizacións\nA Plataforma Galega en Defensa dos Servizos Públicos realizou concentracións nas sete cidades e ten convocada unha nova protesta o martes 26 diante do Parlamento\nNa tarde deste xoves, as prazas das cidades galegas volvéronse encher de consignas en contra do proxecto de orzamentos da Xunta para 2013. Uns orzamentos que, denuncian dende a Área Pública da CIG, poñen en perigo a continuidade e a calidade dos servizos públicos, promoven a supresión de prazas e o despedimento de persoal, e deterioran aínda máis as condicións laborais e económicas dos traballadores e traballadoras das administracións.\n(Galería de imaxes)\nA voceira da Área Pública da CIG, Maricarme López Santamariña, explicaba no transcurso da concentración celebrada na Coruña que desta volta as protestas promovidas pola Plataforma Galega en Defensa dos Servizos Públicos están centradas na oposición aos orzamentos da Xunta para 2013, xa que estes afondan na destrución de servizos públicos, van máis alá das directrices de recortes marcadas polo estado español e suporán o “toque de graza” para a débil situación dos servizos públicos.\nNeste senso, López Santamariña sinalaba que os Orzamentos galegos para 2013 afectarán ao funcionamento de servizos tan importantes como xustiza, universidades públicas, os servizos propios da Xunta ou os prestados polas administracións locais. Neste último caso veranse afectadas de forma directa e indirecta polos recortes de achegas económicas que facía a Xunta para a prestación de servizos como axuda no fogar ou emerxencias. “Uns servizos que están en moitos casos xa desaparecidos e noutros en vías de extinción, pero que con estes orzamentos desaparecerán totalmente”, advertiu.\nNeste momento, puntualizou, tamén se atopan en conflito as universidades, xa que alén do recorte económico, comezou a transposición da Lei de Medidas Temporais en Determinadas Materias do Emprego Público. “Estase negociando en cada unha das tres universidades cos mesmos resultados que os obtidos para o propio persoal da Xunta e concellos: anúlanse convenios directamente e impóñense as modificacións de xeito unilateral”.\nAparte dos cambios nas condicións laborais e salariais, destacou Maricarme López, estes orzamentos son tan agresivos contra as universidades que suporán a desaparición de moitos dos servizos que estaba a prestar até agora (como bolsas de investigación) e non se descarta que por este motivo haxa regulacións de emprego e despedimentos.\n“A maiores, a propia Xunta de Galiza aniquila os servizos propios que tería que prestar e en moitos casos xa nin agarda á aprobación definitiva dos orzamentos, senón que comezou a reorganizar aos seus efectivos, eliminando postos de traballos das RPTs, como xa fixo nos centros escolares cos servizos de comedores”, denuncia.\nAsí, explica, neste momento comeza unha reestruturación da Consellaría de Traballo na que a administración fai unha proposta de amortización de case 300 postos de traballo, na que se inclúen prazas ocupadas por persoal fixo, que previsibelmente acomodarán noutros departamentos; mais tamén se amortizan outras prazas ocupadas por persoal laboral indefinido que será despedidos coas condicións impostas pola reforma laboral do, “co agravante que neste caso son 20 os postos afectados, porque se fosen 30 terían que presentar un ERE e seguir a tramitación legal correspondente”, matiza.\nA respecto da destrución de emprego na administración, a voceira da Área Pública da CIG, expuxo o caso do complexo xuvenil das Mariñas no que se amortiza todo o persoal de comedor, parte de limpeza e de almacén, deixando os centros practicamente sen persoal para atendelo. “Estamos á espera de que o PP aclare que pretende facer con este complexo, pero sospeitamos que a intención final é dalo en concesión a empresas privadas amigas. O panorama que se nos presenta é moi escuro e as previsións de desaparición de servizos prestados directamente pola administración é enorme”, aseverou.\nDe igual xeito, a responsábel sindical indicou que a agresión destes orzamentos aos servizos públicos “é total”, pero aínda resultan máis agresivos coas condicións económicas e laborais do persoal que traballa na administración. “É sangrante que a Xunta impoña un recorte do 40% das pagas extras cando estas están contempladas integramente na lei de orzamentos do estado español”.\n“Agardamos que o Goberno de Feijoo reflexione sobre a necesidade de garantir os servizos públicos, e que o conxunto da sociedade entenda que esta non é unha loita só dos traballadores e traballadoras das administracións na defensa das condicións laborais, senón que o que está en xogo é o mantemento dun servizos públicos de calidade para todos os galegos e galegas”, concluíu.\nCoincidindo coa data de votación dos Orzamentos da Xunta para 2013, a Plataforma Galega en Defensa dos Servizos Públicos ten convocada unha nova concentración o vindeiro martes 26 de febreiro, dende ás 12:00 horas, ás portas do Pazo do Hórreo.


A TI MEU CAMBADOS: CARTA ABERTA A OLAIA FERNANDEZ DAVILA (DEPUTADA DO BNG)\nCARTA ABERTA A OLAIA FERNANDEZ DAVILA (DEPUTADA DO BNG)\nApreciada e admirada Olaia:\nDebo dicir que non teño o pracer de coñecerte persoalmente polo que, para dirixirme a ti, previamente informeime e documenteime de todo o teu inestimable traballo, cousa que, por certo, non fixeches ti fai un par de días cando insultaches ó teu compañeiro de partido e, a vez, meu amigo Xaquín Charlín “Chon”, en relación coas súas desafortunadas declaracións sobre a vicepresidenta Soraya Sáenz de Santamaría.\nA raíz de tal polémica, e dirixíndote ó meu amigo, dixeches que “mais que un machista este señor é un misóxino (..)” o que me leva a pensar que, ou unha de dúas, ou non sabes que significa o termo “misóxino” ou non sabes realmente quen é Xaquín Charlín “Chon” e todo o que representa; e dado todo o teu, repito, inestimable traballo no eido da política, inclínome a pensar mais ben no segundo.\nA RAE define “misóxino” como “que odia ou sinte antipatía polas mulleres ou non gusta de estar na súa compañía”, evidentemente, se coñeceras, a Xaquín Charlín, como o coñezo eu e moitos amigos e compañeiros teus de partido, comprenderías o absurdo de tal comparación.\nEstou disposto, e dende aquí lánzoche a invitación, que cando os dous, ti e mais eu, nos atopemos en Galiza, a que te achegues a Cambados e que preguntes, non so no noso pobo , senón en todo o Val do Salnés e, ata se me apuras, en toda a ría de Arousa quen é Xaquín Charlín e toda a labor que leva a cabo para que comprobes ata que punto estas errada o afirmar o que afirmaches.\nPregúntalle a todas as mulleres coas que traballa que opinan de Xaquín, pregúntalles a súas veciñas, a todas as mulleres que en algunha ocasión acudiron a el con problemas, sabedor de que as escoitaría e que faría o que estivese na súa man por axudalas.\nEntra no seu blog e comprobarás, como admira ás mulleres traballadoras (na súa dobre faceta de mulleres e de traballadoras), de feito en dito blog, faise eco de varias noticias aparecidas na prensa nacional de mulleres da nosa comarca e veras que so ten verbas de admiración para elas.\nPregunta a toda a xente que ten a sorte de coñecelo que opinan de Xaquín, pregúntalle ao alcalde de Cambados e da súa relación amor – odio, pregúntalle ó señor presidente da Deputación de Pontevedra, el (para a súa desgraza) tamén ten a sorte de coñecer a Xaquín.\nXaquín equivocouse ó describir as nobres partes da señora vicepresidenta do goberno aínda que fose comparándoas cun metal tan apreciado e valioso nos mercados financeiros internacionais, non se dou conta da repercusión que podían ter as súas palabras; na súa defensa debo dicir que o fixo pensando mais coma cidadán que coma concelleiro; como un cidadán, dos miles, millóns de cidadáns que cada dia que pasa identifícanse cada vez menos coa clase política a tenor dos datos publicados nas distintas enquisas, como por exemplo a do C.I.S.\nXaquín neste par de días recibiu moitas críticas, quizais demasiadas, amplificadas, en algúns casos, por certos medios de comunicación, de marcado carácter conservador, que viron a ocasión ideal para atacalo non só a el senón tamén ó BNG; pero de todas as críticas, sei que que as túas foron das que mais doéronlle, porque viñan dunha compañeira de partido e sei tamén que a compañeiros e compañeiras do mesmo partido non lle gustaron, en absoluto, esas mesmas declaracións porque chamar “misóxino” a Xaquín e como chamar “racista” a Nelson Mandela ou “broncas” a Gandhi.\nXaquín, en absoluto, é un machista, machista é a sociedade na que nos movemos que cando algo lle parece estupendo di que é “caralludo” ou “cojonudo” (na súa versión en castelán), en relación ao órgano sexual masculino, e, polo contrario, cando algo e aburrido, canso é un “coñazo” , neste caso, en relación ao órgano sexual feminino; do mesmo modo, cando dicimos que un home é un “zorro” e para destacar a súa intelixencia e astucia, mentres que o adxectivo “zorra” nunha muller asociase, invariablemente, a “puta”.\nSe me preguntas a miña opinión, querida Olaia, penso que superaremos todo isto cando ante declaracións como as de o meu amigo non reparemos nin se as dixo un home nin se ían dirixidas a unha muller, entón acadaremos a verdadeira igualdade de sexos; tamén debo dicirche que eu tampouco considero que a muller sexa igual ao home, persoalmente, penso que sodes superiores en moitos aspectos: tedes unha maior esperanza de vida, resistides mellor as enfermidades e, só, polo feito de ter que aturarnos merecedes un monumento...empezando pola miña santa señora que xa se leva gañado o ceo un par de centos de veces.\nAntes de despedirme, quero reiterarche a miña invitación, será un pracer convidarte a unha botella de viño albariño, chamaremos, tamén, a Xaquín e podo asegurarte que ó final daraste conta que te equivocaches e, Xaquín, saberá perdoarte, é un pouco brutote pero no fondo é un bendito; ademais para persoa educada ata limites insospeitados en Cambados xa temos ó señor alcalde Aragunde e a o delegado provincial da Xunta Sr. Tourís, santos varóns, que parece que estivesen toda a súa vida recluídos nun colexio británico.\nSaúdos e os meus mellores desexos para ti.


Xornada - Xenes, linguas e historia de Galicia. Do 3 ao 4 de decembro de 2009\nTrátase da segunda edición dunha reunión interdisciplinaria entre historiadores, lingüistas, antropólogos e xenetistas, para integrar coñecementos da nosa historia á luz dos avances en cada un dos campos e particularmente no da xenética.\nPara comprender e explicar os fenómenos que a xenética de poboacións descobre, temos que acudir ás ciencias que describen e estudan os pobos do mundo. Son, no seu conxunto, ciencias de carácter histórico que describen os pobos a través de calquera das súas manifestacións: as súas linguas, os seus restos materiais, os seus hábitos e modos organizativos. Por outra parte a xenética pode ser unha ferramenta auxiliar da historia e axudarnos a desvelar enigmas do noso pasado.\nSó integrando coñecementos poderemos avanzar nas nosas ciencias.\nPrograma das xornadas Xenes, linguas e historia de Galicia\nXornada. Do 3 ao 4 de decembro de 2009


Comisións de servizo. A Xerencia incumpre reiteradamente a normativa\nNestes últimos días do mes de maio, á Xerencia non lle causou ningún rubor transgredir, de novo, a normativa en vigor, neste caso no Servizo de Investigación. Unha vez máis prorrogou comisións de servizo que xa cumpriran o tempo máximo de duración, dous anos. Este imperativo recóllese na Resolución desta maneira:\n“PRIMEIRO.- As comisión de servizo terán una duración máxima dun ano e poderán prorrogarse por outro máis caso de non se ter cuberto o posto con carácter definitivo. No suposto de que, transcorridos dous anos, o posto siga vacante, a persoa funcionaria que o ocupa en comisión de servizos cesará e poderase conceder, conforme aos criterios establecidos nesta resolución, unha nova comisión a outra persoa funcionaria, no caso de que persista a urxente e inaprazable necesidade para a súa cobertura.”\nEste punto non é máis que a transcrición do Artigo 64 do Real Decreto 364/1995 polo que se aproba o Regulamento xeral de ingreso do persoal ao servizo da Administración Xeral do Estado.\nPersiste o xerente no incumprimento da regulamentación, a pesares da sentenza 00057/2017 que sustancia o recurso contencioso-administrativo presentado por APA a raíz das prórrogas ilegais ao persoal funcionarizado. Nos FUNDAMENTOS DE DEREITO, sentenza establece literalmente:\nAs prórrogas realizadas, á marxe do legalmente establecido, e tendo constancia a Xerencia da súa ilegalidade, son evidencia da súa nula credibilidade á hora de negociar. Esta circunstancia impídenos debater sobre calquera aspecto que modifique a normativa vixente. Mentres que non se restitúa a legalidade non imos negociar nada que altere a Resolución.


Editorial Galaxia | Mulleres que (nos) dan que pensar\nProdutos / Mulleres que (nos) dan que pensar\nEtiquetas: Feminismo, feminismos, libro, mulleres, pensar, pioneiras\nData Publicación : 29/11/2019\nISBN : 978-84-9151-429-9\náfrica lópez souto (A Coruña, 1966). Actualmente é profesora de Filosofía no IES Urbano Lugrís de A Coruña. Escribiu libros sobre Concepción Arenal (Baía, 2004) e Simone de Beauvoir (Baía, 2008). Tamén é autora da unidade didáctica sobre a película Concepción Arenal, a visitora de cárceres (Xunta de Galicia, 2014) e realizou a revisión temático-filosófica da tradución ao galego de O segundo sexo, de Simone de Beauvoir (Xerais, 2008). Ademais, é autora de numerosos artigos filosóficos e recensións. Doutourouse en Filosofía no ano 1999 cunha tese titulada “O individuo na filosofía de Michel Foucault”. Por outra banda, durante anos dedicouse a traballos de cooperación para o desenvolvemento, tanto no exterior (en Bolivia) como en Galicia.